CELEX: 32014R0827
Language: lv
Date: 2014-07-23 00:00:00
Title: Padomes Regula (ES) Nr. 827/2014 ( 2014. gada 23. jūlijs ), ar ko groza Regulu (EK) Nr. 974/98 attiecībā uz euro ieviešanu Lietuvā

31.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 228/3
            
         PADOMES REGULA (ES) Nr. 827/2014
   (2014. gada 23. jūlijs),
   ar ko groza Regulu (EK) Nr. 974/98 attiecībā uz euro ieviešanu Lietuvā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 140. panta 3. punktu,
   ņemot vērā Eiropas Komisijas priekšlikumu,
   ņemot vērā Eiropas Centrālās bankas atzinumu,
   tā kā:
   
               (1)
            
            
               Padomes Regula (EK) Nr. 974/98 (1) paredz to dalībvalstu valūtu aizstāšanu ar euro, kuras ir izpildījušas euro pieņemšanai vajadzīgos nosacījumus, kad Kopiena sāka Ekonomikas un monetārās savienības trešo posmu.
            
         
               (2)
            
            
               Saskaņā ar 2003. gada Pievienošanās akta 4. pantu Lietuva ir dalībvalsts ar izņēmuma statusu, kas definēts 139. panta 1. punktā Līgumā par Eiropas Savienības darbību (“Līgums”).
            
         
               (3)
            
            
               Ievērojot Padomes Lēmumu 2014/509/ES (2014. gada 23. jūlijs) par euro pieņemšanu Lietuvā 2015. gada 1. janvārī (2), Lietuva ir izpildījusi euro pieņemšanai nepieciešamos nosacījumus, un no 2015. gada 1. janvāra Lietuvas izņēmuma statuss ir jāatceļ.
            
         
               (4)
            
            
               Lai Lietuva ieviestu euro, uz Lietuvu jāattiecina spēkā esošie euro ieviešanas noteikumi, kas izklāstīti Regulā (EK) Nr. 974/98.
            
         
               (5)
            
            
               Lietuvas Nacionālajā euro ieviešanas plānā ir paredzēts, ka euro banknotēm un monētām būtu jākļūst par Lietuvas likumīgo maksāšanas līdzekli dienā, kad euro ievieš par tās valūtu. Tādējādi euro pieņemšanas dienai un skaidras naudas nomaiņas dienai vajadzētu būt 2015. gada 1. janvārim. Pakāpeniskas izņemšanas no apgrozības laikposms nebūtu jāpiemēro.
            
         
               (6)
            
            
               Tāpēc būtu attiecīgi jāgroza Regula (EK) Nr. 974/98,
            
         IR PIEŅĒMUSI ŠO REGULU.
   1. pants
   Regulas (EK) Nr. 974/98 pielikumu groza, ievietojot tabulā šādu rindu starp ierakstiem attiecībā uz Latviju un Luksemburgu:
   
      
                  “Lietuva
               
               
                  2015. gada 1. janvāris
               
               
                  2015. gada 1. janvāris
               
               
                  Nē”
               
            
   2. pants
   Šī regula stājas spēkā 2015. gada 1. janvārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. jūlijā
      
         
            Padomes vārdā –
         
         
            priekšsēdētājs
         
         S. GOZI
      
   
   
      (1)  Padomes Regula (EK) Nr. 974/98 (1998. gada 3. maijs) par euro ieviešanu (OV L 139, 11.5.1998., 1. lpp.).
   
      (2)  Skatīt šā Oficiālā Vēstneša 29. lappusi.